
ДОКУМЕНТАЦИЯ

ОТНОСНО: Открита процедура за възлагане на обществена поръчка с предмет „Доставка на хранителни продукти за нуждите на Дом за медико-социални грижи за деца гр. Плевен по обособени позиции”:

1. Млека за кърмачета, преходни млека и млека за малки деца;
2. Диетични храни за специални медицински цели;
3. Храни на зърнена основа и детски храни - пюрета, предназначени за кърмачета и малки деца;
4. Захарни изделия;
5. Брашно, хляб и тестени изделия;
6. Мляко, млечни продукти и яйца;
7. Месо, птици, месни и птичи продукти, риба;
8. Плодове и зеленчуци;
9. Опаковани хранителни продукти,
съгласно видове и предвидени приблизителни (прогнозни) количества в зададените приложения.

2015 г.

Р А З Д Е Л  І

І. ОПИСАНИЕ НА ОБЕКТА НА ПОРЪЧКАТА

1. Предмет на обществената поръчка:

Доставка на хранителни продукти за нуждите на Дом за медико-социални грижи за деца - гр. Плевен /ДМСГД/ по обособени позиции:

1. Млека за кърмачета, преходни млека и млека за малки деца;
2. Диетични храни за специални медицински цели;
3. Храни на зърнена основа и детски храни - пюрета, предназначени за кърмачета и малки деца;
4. Захарни изделия;
5. Брашно, хляб и тестени изделия;
6. Мляко, млечни продукти и яйца;
7. Месо, птици, месни и птичи продукти, риба;
8. Плодове и зеленчуци;
9. Опаковани хранителни продукти.

Съгласно чл.25, ал.2, т.12 от ЗОП участниците могат да подават оферти за една, за повече от една или всички обособени позиции.

2. Количествата на хранителните продукти по позиции са прогнозни, приблизително необходими за едногодишния период и са съобразени със заложените финансови средства в бюджета на ДМСГД - гр.Плевен.

Възложителят може да не заяви целия обем или асортимент на продуктите по обществената поръчка за срока на нейното изпълнение, в зависимост от финансовите средства и конкретните нужди на заведението.

3. Срок на доставката – съгласно изискванията на възложителя, посочени в техническата спецификация на продуктите по обособените позиции.

4. Срок на изпълнение на обществената поръчка – една година считано от датата на подписване на договора.

5. Начин на образуване на предлаганата цена
На оценка и класиране подлежи оферираната обща стойност на обособената позиция.
Ценовото предложение на участника /Приложение № 7/ включва единична цена без ДДС за всеки продукт от обособената позиция и обща стойност на съответната подпозиция без ДДС, изчислена на база предложената единична цена и посочено от възложителя количество на продукта. Общата стойност на офертата за обособената позиция се формира от сбора на стойностите на отделните подпозиции, изчислени по реда на предното изречение.

6. Срок и начин на плащане – след представяне на фактура от изпълнителя за извършените доставки. Плащането се извършва по банков път в срок от 30 (тридесет) календарни дни от датата на представяне на фактурата. Плащането ще се извършва от бюджета на заведението – второстепенен разпоредител с бюджетни кредити.

II. ИЗИСКВАНИЯ НА ВЪЗЛОЖИТЕЛЯ ЗА ИЗПЪЛНЕНИЕ НА ПОРЪЧКАТА
1. Изисквания за изпълнение на поръчката: 


Изискванията на възложителя и общите и специални нормативни изисквания за изпълнение на поръчката са посочени в Техническа спецификация на продуктите по всяка обособена позиция - Приложение № 1 /по обособени позиции №№ 1.1 – 1.9/.
2. Изисквания към участниците за изпълнение на поръчката:

2.1. Предлаганите продукти да съответстват на изискванията на чл.4а, ал.4 от Закона за храните, да отговарят на БДС и на нормативните изисквания за безопасност на храните и за здравословното хранене на деца, както и на общите и специфични изисквания, посочени в Техническа спецификация на продуктите по обособените позиции.
2.2. Всеки доставен продукт да има остатъчен срок на годност не по-малко от 80 % (осемдесет процента) към датата на доставка и всяка доставка да бъде придружена с търговски документ, сертификат за качество или друг аналогичен документ за хранителни продукти съгласно изискванията на Закона за храните, да са пакетирани и етикетирани с пълна информация за вида на продукта.

2.3. Доставките да се извършват при спазване на всички хигиенни и санитарни изисквания.

2.4. Участникът трябва да има собствен транспорт с „Удостоверение за регистрация” на транспортното средство за превоз на хранителни продукти от животински и неживотински произход съгласно изискванията на Закона за храните.


Това изискване не се отнася до обособени позиции № 1,2,3, ако участникът доставя продуктите с куриерска фирма.

2.5. Участникът трябва да разполага със складови помещения с удостоверение за регистрация за извършване на съответните дейности, предмет на обществената поръчка съгласно чл.12 от Закона за храните.

2.6. Участникът да бъде в състояние да доставя конкретно заявени количества продукти до крайния получател в най-кратки срокове.

2.7. Участникът да гарантира пълна подмяна на продуктите с отклонение в качеството още в деня на констатиране на отклонението при съответната доставка.

3. Изисквания и доказателства за наличие на технически възможности, опит и квалификация на участника за изпълнение на поръчката.

3.1. Участникът трябва да е изпълнил минимум 3 (три) договора през последните три години (2012, 2013 и 2014 г.) за доставка на хранителни продукти, аналогични на настоящата поръчка по съответната обособена позиция, за която участва.

3.2. Участникът трябва да представи минимум 2 (две) препоръки, отнасящи се за посочените в списъка изпълнени договори за последните три години, оформени с адрес, изходящ номер, подпис, печат и телефон за контакт, от които възложителят може да получи допълнителна информация.
4. Изисквания и доказателства за икономически и финансови възможности на участника за изпълнение на поръчката.

Участникът трябва да има реализиран оборот от доставка на хранителни продукти, аналогични на предмета на настоящата поръчка не по-малко от 50 000,00 лв. (петдесет хиляди лева) без ДДС за предходната година.
5. Срок на валидност на офертите – 120 (сто и двадесет) календарни дни.

6. Критерий за оценка на офертите

Класирането на участниците за всяка обособена позиция отделно се извършва по критерия „най-ниска предложена цена”.

7. Определяне на оценката на офертите:

· Оценяването на кандидатите се извършва за всяка обособена позиция в цялост.

· „Най-ниската предложена цена” за всяка от обособените позиции се определя на база предложената от кандидата обща стойност на обособената позиция без вкл. ДДС.

· „Общата стойност на обособената позиция” е сбора на стойностите на подпозициите без вкл. ДДС.

· Стойността на всяка от подпозициите е сумата от предложената от кандидата единична цена, умножена по посоченото от възложителя в техническата спецификация количество за всяка подпозиция.

· На първо място за всяка обособена позиция се класира офертата с най-ниска предложена обща стойност за обособената позиция.

РАЗДЕЛ ІІ

І. УСЛОВИЯ ЗА УЧАСТИЕ В ПРОЦЕДУРАТА

1. Документацията за участие, включително указания и всички необходими приложения, може да бъде получена безплатно на адрес на възложителя: гр. Плевен, ул. "Стоян Михайловски" №6 или да бъде изтеглена от профила на купувача на интернет адрес: www.dmsgd-pl.bg. При поискване от заинтересовано лице възложителят изпраща документацията по пощата за сметка на лицето, отправило искането.

2. Право на участие в процедурата има всяко българско или чуждестранно физическо или юридическо лице, както и техни обединения, които притежават необходимите разрешения, сертификати и удостоверения за регистрация по предмета на обществената поръчка и отговарят на изискванията на Закона за храните и предварително обявените условия.

3. В случай, че участникът участва като обединение, което не е регистрирано като самостоятелно юридическо лице, участниците в обединението сключват споразумение, че всички членове са отговорни, заедно и поотделно за изпълнението на договора. Не се допускат промени в състава на обединението след подаване на офертата, освен в случаите на получено писмено съгласие от страна на възложителя. 
4. Възложителят отстранява от участие в процедура за възлагане на обществена поръчка участник, за когото са налице условията и пречките на чл.47, ал.1 от ЗОП. За подизпълнителите се прилагат само изискванията по ал. 1 и 5. За подизпълнителите се прилагат само изискванията по чл.47, ал. 1 и 5.
5. Не могат да участват в процедура за възлагане на обществена поръчка участници, за които са налице условията и пречките на чл.47, ал.5 от ЗОП.

6. При подаване на офертата участникът удостоверява липсата на обстоятелствата по чл.47, ал.1 и ал.5 от ЗОП с една декларация съгл. чл.47, ал.9 от ЗОП /Приложение № 2/, подписана от лицата, които представляват кандидата или участника.

7. При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл.47, ал.1, т.1-4.

8. За чуждестранни физически или юридически лица важат условията на чл.48, ал.2, 3 и 4 от ЗОП.

9. Не се допуска до участие в процедурата участник, за който са налице едно или повече от следните обстоятелства:

а) представената оферта съдържа незапечатан плик или пликове;

б) представената оферта е постъпила с нарушена цялост;

в) представената оферта е постъпила след изтичане крайния срок за представяне.

10. Отстранява се от процедурата участник:

· който не е представил някой от необходимите документите по чл.56 от ЗОП;

· за когото са налице обстоятелства по чл.47, ал.1 и 5 от ЗОП;

· който е представил оферта, която не отговаря на предварително обявените условия на възложителя;

· за когото по реда на чл.68, ал.11 от ЗОП е установено, че е представил невярна информация за доказване на съответствието му с обявените от възложителя критерии за подбор.

11. Всеки участник може да представи само една оферта за обособена позиция или позиции.

12. Лице, което е дало съгласие и фигурира като подизпълнител в офертата на друг участник не може да представя самостоятелна оферта.

13. Всеки участник е длъжен да заяви в офертата дали при изпълнение на поръчката ще използва подизпълнител, а при предвиждане на един или повече подизпълнители, участникът трябва да представи:

· Декларация за ползване на подизпълнител с индивидуализация на подизпълнителите, както и вида на работите, които ще извършват, и дела на тяхното участие;

· Декларация от подизпълнителите за съгласие за участие.

ІІ. Комуникация между вЪзложителя и УЧАСТНИЦИТЕ

1. Документите, подготвени от участниците и цялата кореспонденция между тях и възложителя следва да бъдат на български език, а тези чиито оригинал е на чужд език, се представят в точен превод на български, за верността на който отговаря кандидата.

2. Обменът на информация между възложителя и участника може да се извършва по един от следните начини:

· лично – срещу подпис;

· по пощата - чрез препоръчано писмо с обратна разписка, изпратено на посочения от участника или възложителя адрес;

· чрез куриерска служба;

· по факс;

· по електронен път при условията и по реда на Закона за електронния документ и електронния подпис;

· чрез комбинация от тези средства.

3. Писмата и уведомленията следва да бъдат адресирани до посоченото за тази цел лице за контакти в обявлението. След изтичане крайния срок за представяне на офертите, кореспонденцията се изпраща от участника на вниманието на Председателя на комисията, назначена от възложителя.

4. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

5. При предоставяне на техническите спецификации на участниците в процедурите и при сключването на договора за обществена поръчка възложителят може да посочи коя част от информацията има конфиденциален характер. Участниците нямат право да разкриват тази информация.

6. При подаване на офертата си участникът също може да посочи коя част от нея има конфиденциален характер и да изисква от възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, с изключение на следните случаи:

· при изпълнение на задължението от възложителя да изпрати информация за сключения договор до Регистъра за обществени поръчки;

· когато при писмено искане от участник възложителят изпълни законовото си задължение да му осигури достъп до протокола или предостави копие от протокола. В този случай Възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

7. Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис на посочения от участника електронен адрес.

8. За получено уведомление по време на процедурата се счита това, което е достигнало до адресата на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не желае да приеме уведомлението, за получено се счита това уведомление, което е достигнало до адреса, известен на изпращача.

ІІІ. Представяне на ОФЕРТИ

1. Офертата се представя в деловодството на ДМСГД - гр. Плевен, на адрес: гр. Плевен, улица „Стоян Михайловски“ №6 в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка.
2. За участие в процедурата участникът изготвя и представя оферта, която трябва да се придържа точно към обявените от възложителя условия, указанията от настоящата документация и ЗОП.

3. Участниците представят оферта за пълния обем на обособената позиция на обществената поръчка, за която участват. Оферти за част от обособена позиция не се разглеждат.

4. Всеки участник има право да представи само една оферта за самостоятелно обособена позиция на обществената поръчка. Варианти на предложения в офертата не се приемат.

5. Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес.
6. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

7. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или са представени в незапечатан или скъсан плик, като тези обстоятелства се отбелязват във входящия регистър.

8. Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.

9. Възложителят не се ангажира да съдейства за пристигането на офертата на адреса и в срока определен от него. Участникът не може да иска от възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

10. Представянето на оферта задължава участника да приеме напълно всички изисквания и условия, посочени в тази документация при спазване на ЗОП. Поставянето от страна на участника на условия и изисквания, които не отговарят на обявените в документацията, води до отстраняването му от процедурата.

11. До изтичане на срока за подаване на офертите всеки участник в процедурата може да промени, допълни или да оттегли офертата си. След крайния срок за подаване на офертите участниците не могат да променят или допълват офертите си. При оттегляне на оферта след изтичане на крайния срок за получаване на оферти възложителят задържа гаранцията за участие. 

12. Всички разходи на участника за участие в процедурата са за негова сметка.
13. Срок за получаване на документация за участие, когато същата не се изтегля от профила на купувача, е до 16:00 часа на 20.10.2015 г.

14. Срокът за подаване на офертите за участие е до 16:00 часа на 21.10.2015 г.
iv. Указания за подготовка на офертаТА
А.
ТЕХНИЧЕСКИ УКАЗАНИЯ

1. За участие в процедурата участникът следва да представи оферта, изготвена при условията и съобразно изискванията на настоящата документация за участие, ЗОП и ППЗОП. Същата се представя в срока и по реда, посочени в обявлението за обществената поръчка и настоящите условия.

2. Офертата се представя в запечатан непрозрачен плик. Върху плика участника посочва адрес за кореспонденция, електронен адрес, телефон и по възможност факс.

Пликът по предходното изречение съдържа три отделни запечатани непрозрачни и надписани плика, както следва:

2.1. ПЛИК № 1 с надпис „Документи за подбор”, в който се поставят документите, изисквани от възложителя съгласно чл.56, ал.1, т.1 – 5, 8, 11 – 14 от ЗОП, отнасящи се до критериите за подбор на участниците;

2.2. ПЛИК № 2 с надпис „Предложение за изпълнение на поръчката”, в който се поставя техническото предложение - Приложение № 3;
2.3. ПЛИК № 3 с надпис „Предлагана цена”, който съдържа ценовото предложение на участника (Приложение № 7.
Върху общия плик с офертата участникът записва:

ДОМ ЗА МЕДИКО-СОЦИАЛНИ ГРИЖИ ЗА ДЕЦА

гр. Плевен, ул. “Стоян Михайловски” 6

За участие в открита процедура с предмет: „Доставка на хранителни продукти по позиции:

1. Млека за кърмачета, преходни млека и млека за малки деца;

2. Диетични храни за специални медицински цели;

3. Храни на зърнена основа и детски храни - пюрета, предназначени за кърмачета и малки деца;

4. Захарни изделия;

5. Брашно, хляб и тестени изделия;

6. Мляко, млечни продукти и яйца;

7. Месо, птици, месни и птичи продукти, риба;

8. Плодове и зеленчуци;

9. Опаковани хранителни продукти.

_________________________________________________

име на участника

_________________________________________________

адрес за кореспонденция

_________________________________________________

лице за контакт, телефон, факс и електронен адрес
3. Офертата се подава на български език. Когато участникът в процедура е чуждестранно юридическо лице или обединение на чуждестранни юридически лица, посочените документи  от настоящите указания се представят в официален превод на български език.
4. Ако участникът е обединение, документите се представят от всяко физическо или юридическо лице, включено в обединението и от представляващия обединението.

5. Когато за някой от посочените документи е определено, че може да се представят чрез „заверено от участника копие”, за такъв документ се счита този, при който върху копието на документа представляващият участника е записал „Вярно с оригинала” и е положил подпис и мокър печат.

6. Представените образци /Приложения/ в документацията за участие и условията, описани в тях са задължителни за участниците.
7. Срокът на валидност на офертите трябва да бъде съобразен с определения срок в обявлението и представлява времето, през което участниците са обвързани с условията на представените от тях оферти.
8. Когато участник подава оферта за повече от една обособена позиция, пликове № 2 и 3 се представят за всяка обособена позиция, за която е подал оферта съгл. чл.57, ал.3, изр. първо от ЗОП. Ако възложителят е изискал представяне на различни документи за доказване на съответствие с критериите за подбор по различните обособени позиции, участниците представят и отделни пликове № 1.

Пример: Ако офертата включва 6 обособени позиции, същата следва да съдържа 1 бр. плик № 1, заедно с 6 бр. пликове № 2 и 6 бр. пликове № 3 с посоченото в условията на възложителя съдържание за всяка отделна позиция. В представените технически предложения в пликове № 2 да се посочи конкретно за коя обособена позиция се отнасят.

Б.
СЪДЪРЖАНИЕ НА ОФЕРТАТА И МИНИМАЛНИ ИЗИСКВАНИЯ КЪМ УЧАСТНИЦИТЕ
I.
СЪДЪРЖАНИЕ НА ПЛИК № 1 С НАДПИС „ДОКУМЕНТИ ЗА ПОДБОР“

Офертата и приложенията към нея се изготвят по представените в документацията образци. Офертата задължително съдържа: 

1. Опис на документите, съдържащи се в офертата, подписан от участника в оригинал. Описът на документите се поставя най-отгоре и трябва да е подписан от лицето, представляващо участника или друго изрично упълномощено от него лице, а в случай на обединение – от лицето, посочено като представляващо обединението. 

2. Документи удостоверяващи правосубектност на участника.

2.1. Заверено от участника копие от Удостоверение от Търговския регистър за актуално състояние, когато участникът е юридическо лице или едноличен търговец. Физическите лица, участници в процедурата или включени в състава на обединения, представят заверено от тях копие на документа за самоличност.

При участници обединения – документ, подписан от лицата в обединението, в който задължително се посочва представляващият съгласно чл.56, ал.1, т.2 от ЗОП.

Документът по настоящата точка следва да бъде издаден не по-късно от 3 (три) месеца преди датата на представянето му с офертата.

2.2. Чуждестранните юридически лица представят съответен еквивалентен документ, издаден от съдебен или административен орган в държавата, в която са установени. Документът се представя и в превод на български език. Чуждестранните лица могат да представят декларация, в случай, че в държавата, в която са установени, не се предвижда издаването на такъв документ.

Документът по настоящата точка следва да бъде издаден не по-рано от 3 (три) месеца преди датата на представянето му с офертата.

2.3. Когато участникът е обединение на юридически и/или физически лица се представя и акта за създаването му в оригинал или в нотариално заверен препис (като в случаите, в които документът е съставен на чужд език се представя и в превод на български език). 

2.4. Неперсонифицираните дружества следва да представят копие на документ за регистрация съгласно чл.3, ал.1, т.6 и чл.12, ал.2 от Закона за регистър БУЛСТАТ (ЗРБ), както и копие на договора за учредяването си.

3. Пълномощно на лицето, подписващо офертата (оригинал) – представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в процедурата. Декларациите, които не могат да бъдат подписвани от пълномощник, са изрично изброените в ЗОП.

4. Декларация по чл.47, ал.9 от ЗОП – Приложение № 2. Декларациите се подписват задължително от лицата съгласно чл.47, ал.4 от ЗОП. Декларации се представят и от физическите и юридическите лица, участващи в състава на обединения, и от подизпълнителите на участника в съответствие със ЗОП. Когато деклараторът е чуждестранен гражданин, декларациите се представят и в превод на български език.

5. Декларация за използване/неизползване на подизпълнители при изпълнението на поръчката със списък, ако се предвиждат такива – Приложение № 4.

6. При участие на подизпълнители, същите представят декларация за съгласие за участие като подизпълнител от представляващия и управляващ лицето – Приложение № 5. Подизпълнителите не е необходимо да отговарят на минималните изисквания за технически възможности и/или квалификация, изискуеми за участника, но са длъжни да представят същите документи, които представя и участника, а изискванията към тях се прилагат съобразно вида и дела на тяхното участие.

В случай, че участникът участва като обединение, изброените по-долу изисквания за икономическо и финансово състояние ще се прилагат за обединението като цяло.

7. Доказателства за техническите възможности, опит и/или квалификация на участника за изпълнение на поръчката.

7.1. Участникът трябва да е изпълнил минимум 3 (три) договора през последните три години (2012, 2013 и 2014 г.), с предмет аналогичен на предмета на настоящата поръчка по съответната обособена позиция, за която участва.

За доказване на това обстоятелство се представя декларация - Приложение № 6, съдържаща списък на договори за доставки, аналогични на предмета на настоящата поръчка, извършени от участника през последните три години – 2012, 2013 и 2014 г., съдържаща предмет на договора, стойности, дати и получатели.

7.2. Участникът трябва да представи минимум 2 (две) препоръки, отнасящи се за изпълнените договори, посочени в декларация – Приложение № 6 за последните три години, оформени с адрес, изходящ номер, подпис, печат и телефон за контакт, от които Възложителят може да получи допълнителна информация.
7.4. Участникът трябва да притежава регистрация на складови обекти съгласно изискванията на чл.12 от Закон за храните.

Представя се заверено копие от регистрацията за търговия с храни, обхващащи всички групи храни от обособените позиции, за които кандидатът участва, съгласно разпоредбите на Закона за храните.

7.6. Участникът трябва да разполага с транспорт с разрешително за превоз на хранителни продукти. Като доказателство участникът представя „Удостоверение за регистрация” съгласно изискванията на чл.12 от Закон за храните.
Това изискване не се отнася до обособени позиции № 1,2,3, ако участникът доставя продуктите с куриерска фирма. Това обстоятелство да се уточни от участника с декларация свободен текст.

7.7. Участникът трябва да е съгласен и да приема безусловно условията на поръчката, както и да гарантира точното изпълнение на заявките с Декларация – Приложение № 8.

8. Декларация по чл.56, ал.1, т.6 от ЗОП за липса на свързаност с друг участник или кандидат в съответствие с чл.55, ал.7, както и за липса на обстоятелство по чл.8, ал.8, т.2 – Приложение № 9.

9. Декларация по чл.56, ал.1, т.12 от ЗОП за приемане на условията в проекта на договор – Приложение № 10.

10. Декларация на участника, че има реализиран оборот от доставка на хранителни продукти, аналогични на предмета на настоящата поръчка не по-малко от 50 000,00 лв. (петдесет хиляди лева) без ДДС за предходната година – Приложение № 11.

11. Оригинал на банкова гаранция за участие или копие от документа за внесена гаранция под формата на парична сума.

12. Непопълнен, подписан и подпечатан проект на договор - Приложение № 12.

13. Административни сведения за участника - Приложение № 13.

II.
СЪДЪРЖАНИЕ НА ПЛИК № 2 - „ПРЕДЛОЖЕНИЯ ЗА ИЗПЪЛНЕНИЕ НА ПОРЪЧКАТА“

1. Техническо предложение – по образеца за Техническо предложение - Приложение № 3.

2. Участникът изготвя предложение за изпълнение на поръчката като описва за кои обособени позиции участва и по какъв начин смята да изпълни поръчката за всяка една от позициите.

В предложението се съдържа срока за изпълнение на поръчката, който не следва да бъде по-дълъг от посочения от възложителя в документацията като изискване.

3. При изпълнение на поръчката участникът следва да бъде в състояние да:

· доставя конкретно заявени количества до крайния получател в най-кратки срокове.

· гарантира пълна подмяна на продуктите с отклонение в качеството още в деня на обаждането от констатиране на отклонението.

· да гарантира, че всеки доставен продукт ще има остатъчен срок на годност не по-малко от 80 % (осемдесет процента) към датата на доставка и всяка доставка да бъде придружена с търговски документ, сертификат за качество или друг аналогичен документ за хранителни продукти, съгласно изискванията на Закона за храните.

· да гарантира, че хранителните продукти отговарят на изискванията на Закон за храните, както и на общите и специални нормативни изисквания за изпълнение на поръчката за всяка обособена позиция, посочени в Техническа спецификация.
· да гарантира, че предлаганите хранителните продукти за изпълнение на обществената поръчка съответстват на изискванията на чл.4а, ал.4 от Закона за храните, отговарят на БДС и на нормативните изисквания за безопасност на храните и за здравословното хранене на деца.

4. За всяка обособена позиция, за която има подадена оферта, се представя отделен плик № 2.

III. СЪДЪРЖАНИЕ НА ПЛИК № 3 - „ПРЕДЛАГАНА ЦЕНА“ 

1. Ценово предложение за изпълнение на поръчката (в оригинал). Подготвя се от участника по образеца за Ценово предложение - Приложение №7. Към ценовото предложение за обособената позиция се прилага и съответното Приложение от 1.1. до 1.9 от техническата спецификация, с попълнени единични цени и стойности на отделните подпозиции. За всяка обособена позиция се изготвя отделно ценово предложение, което се поставя в отделен запечатан непрозрачен плик №3 с надпис „Предлагана цена” и името на участника, поставен в плика с офертата.

Наименование на Участника: .....................

„Предлагана цена по обособена позиция ..........................................
Предложените от участниците цени следва да включват всички разходи до мястото на изпълнение ДМСГД - гр. Плевен.

2. Извън плика с надпис „Предлагана цена” не трябва да е посочена никаква информация относно цената. Участник, който по какъвто и да е начин е включил някъде в офертата си извън плик №3 „Предлагана цена” елементи, свързани с предлаганата цена (или части от нея) или начина на формирането й, ще бъде отстранен от участие в процедурата.

V. гаранциЯ ЗА УЧАСТИЕ И ЗА ИЗПЪЛНЕНИЕ НА ДОГОВОРА

1. Гаранция за участие и за изпълнение на договора се представят в полза на възложителя по сметка: IBAN - BG86UBBS80023300138336,  BIC - UBBSBGSF, ОББ АД Плевен.
2. Когато участникът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

3. Гаранции:

3.1.
Гаранция за участие - 100.00 лв. /сто лева/ за всяка обособена позиция или 1 200 лв. при участие за всички обособени позиции. 

3.2.
Гаранция за изпълнение на договора – 1% от стойността на обособената позиция или позиции, за които се сключва договора.

4. Възложителят има право да задържи гаранцията за участие до решаване на спора, когато участникът в процедурата за възлагане на обществена поръчка обжалва решението за определяне на изпълнител. 

5. Възложителят има право да усвои гаранцията за участие независимо от нейната форма, когато участник:

· оттегли офертата си след изтичане на срока за приемане на офертите;

· е определен за изпълнител, но не изпълни задължението си да сключи договор за обществена поръчка.

6. Възложителят освобождава гаранциите за участие при условията на чл.62 от ЗОП.

7. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка съгласно проекта на договор от настоящата документация.

Vi. РАЗгЛЕЖДАНЕ, ОЦЕНКА и класиране НА ОФЕРТИТЕ

1. Възложителят провежда процедурата, когато има получена поне една оферта до крайния срок за представяне на офертите, определен в обявлението. Ако няма представени оферти по процедурата, Възложителят има право да удължи срока най-много с 30 (тридесет) дни или да прекрати процедурата с мотивирано решение.

Всяка промяна на срока за получаване на офертите трябва да бъде вписана в регистъра на АОП.

2. Отварянето на офертите е публично и е насрочено за 14:00 часа на 22.10.2015 г. в Конферентната зала на ДМСГД - гр. Плевен, с адрес: гр. Плевен, ул. “Стоян Михайловски” 6.

На отварянето на офертите могат да присъстват лицата съгласно чл.68, ал.3 от ЗОП. При промяна на датата и часа на отваряне на офертите участниците се уведомяват писмено.
3. Комисията започва работа след получаване на списъка с участниците и представените оферти, като отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3 „Предлагана цена”. Комисията предлага по един представител от присъстващите участници да подпише плик № 3 на останалите участници.
В присъствието на лицата по т.11 комисията отваря плик № 2 „Предложение за изпълнение на поръчката” и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1 „Документи за подбор”, оповестява документите, които той съдържа и проверява съответствието със списъка по чл.56, ал.1, т.14 от ЗОП.

4. След извършването на действията посочени в т. 3 приключва публичната част от заседанието на комисията.

5. Комисията разглежда документите в плик № 1 „Документи за подбор” за съответствие с критериите за подбор, поставени от възложителя и съставя протокол. Когато установи липса на документи и/или несъответствия с критериите за подбор или с други изисквания на възложителя, комисията изпраща този протокол до всички участници. Участниците представят на комисията съответните документи в срок 5 работни дни от получаването на протокола.
6. Участникът няма право да представя други документи освен липсващите и тези за отстраняване на несъответствията, посочените в протокола на комисията.

7. След изтичането на 5 дневния срок по т.14, комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в плик № 2 на участниците, които не отговарят на критериите за подбор.

8. Комисията при необходимост може по всяко време:

8.1. да проверява заявените от участниците данни, включително чрез изискване на информация от други органи и лица;

8.2. да изисква от участниците:

· разяснения за заявени от тях данни;

· допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценово предложение на участниците.

9. Комисията предлага за отстраняване от процедурата участник:

· който не е представил някои от необходимите документи по чл.56 от ЗОП;

· за когато са налице обстоятелства по чл.47, ал.1 и 5 от ЗОП и посочените в обявлението обстоятелства по чл.47, ал.2 от ЗОП;

· който е представил оферта, която не отговаря на предварително обявените условия на възложителя;

· който е представил оферта, която не отговаря на изискванията на чл.57, ал.2 от ЗОП;

· за когото по реда на чл.68, ал.11 от ЗОП е установено, че е представил невярна информация за доказване на съответствието му с обявените от възложителя критерии за подбор.

10. Пликът с цената, предлагана от участник, чиято оферта не отговаря на изискванията на възложителя, не се отваря.

11. При отварянето на плика с предлаганата цена имат право да присъстват лицата съгласно чл.68, ал.3 от ЗОП. При отваряне на ценовите оферти комисията оповестява предлаганите цени.

За датата, часа и мястото на отваряне на ценовите предложения /Плик №3/ участниците ще бъдат уведомени писмено.
12. Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

13. Комисията може да приеме писмената обосновка по т.12 и да не предложи за отстраняване офертата при условията на чл.70, ал.2 от ЗОП.

14. Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.
15. Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

16. Комисията разглежда допуснатите оферти и ги оценява в съответствие с предварително обявените условия, като класира участниците по степента на съответствие на офертите с предварително обявените от възложителя условия.

17. Оценките на офертата се извършва от цялата комисия. Ако член на комисията не е съгласен с изготвената оценка, този член е длъжен да подпише протокола с „особено мнение” и писмено излага мотивите си, които се прилагат към протокола.

18. Комисията провежда публично жребий за определяне на изпълнител между класираните на първо място оферти, по критерий "най-ниска цена" и тази цена се предлага в две или повече оферти.

19. Комисията съставя протокол за разглеждането, оценяването и класирането на офертите в съответствие с чл.72 от ЗОП. Протоколът на комисията се подписва от всички членове и се предава на Възложителя заедно с цялата документация. Комисията приключва своята работа с приемане на протокола на възложителя.

Vii.  определяне на Изпълнител

1. Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител. В това решение Възложителят посочва и отстранените от участие в процедурата участници и оферти и мотивите за отстраняването им. Възложителят изпраща решението на участниците в тридневен срок от издаването му. 

При писмено искане от участник, направено в срока за обжалване на решението, възложителят в тридневен срок от получаването му осигурява копие или достъп до протокола в зависимост от искането на участника. Възложителят може да откаже достъп до информация, съдържаща се в протокола, когато предоставянето и противоречи на нормативен акт или предотвратява, ограничава или нарушава конкуренцията.

2. В изключителни случаи Възложителят може да поиска класираните участници да удължат срока на валидност на офертите си до момента на сключване на договора за обществената поръчка. Участниците имат право да отхвърлят искането. Участник приел изменението е задължен да удължи срока на гаранцията за участие.

3. Възложителят прекратява процедурата с мотивирано решение, когато:

а)
не е подадена нито една оферта или няма участник, който отговаря на изискванията по чл. 47 – 53а от ЗОП;

б) всички оферти не отговарят на предварително обявените условия от възложителя;

в)
всички оферти, които отговарят на предварително обявените от възложителя условия, надвишават финансовия ресурс, който той може да осигури;

г) първият и вторият класирани участници откажат да сключат договор;

д) отпадне необходимостта от провеждане на процедурата в резултат на съществена промяна в обстоятелствата, включително при невъзможност да се осигури финансиране за изпълнението на поръчката по причини, които възложителят не е могъл да предвиди;

е) са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

ж) поради наличие на някои от основанията по чл.42, ал.1 от ЗОП не се сключва договор за обществена поръчка;

4. Възложителят може да прекрати процедурата с мотивирано решение, когато:

а) е подадена само една оферта;

б) има само един участник, който отговаря на изискванията по чл.47 – 53а от ЗОП, или само една оферта отговаря на предварително обявените условия от възложителя;

в) участникът, класиран на първо място откаже да сключи договор, или не изпълни някое от изискванията на чл.42, ал.1 от ЗОП.

VIII. СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКАТА

1. Възложителят сключва писмен договор за обществена поръчка с участника определен за изпълнител в резултат на проведената процедура по реда на Част ІІ, глава ІІІ, Раздел VІ на ЗОП.

2. Възложителят сключва договор, който съответства с всички предложения от офертата на участника, въз основа на които е определен за изпълнител.

3. Възложителят няма право да сключи договор преди изтичане на 14-дневен срок от уведомяването на заинтересованите участници за решението за определяне на изпълнител. Възложителят може да сключи договор за обществена поръчка преди изтичането на срока по чл.41, ал.3 от ЗОП, когато определеният за изпълнител е единственият заинтересован участник.

4. Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на срока по т.1.2.

5. Договорът за обществена поръчка не се сключва с участник, определен за изпълнител, който при подписване на договора:

· не представи документ за регистрация в съответствие с изискването по чл.25, ал.3, т.2 от ЗОП;
· не изпълни задължението по чл.47, ал.10 и чл.48, ал.2 от ЗОП;

· не представи определената гаранция за изпълнение на договора;

· не извърши съответна регистрация, не представи документ или не изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя при откриване на процедурата.

6. Страните по договор за обществена поръчка не могат да го изменят, освен при наличие на условията на чл.43, ал.2 от ЗОП.

7. Възложителят може да прекрати договор за обществена поръчка, ако в резултат на непредвидени обстоятелства не е в състояние да изпълни своите задължения.
8. За всички неуредени въпроси във връзка със сключването, изпълнението и прекратяването на договорите за обществени поръчки се прилагат разпоредбите на ЗОП, Търговския закон и на Закона за задълженията и договорите.
IX. Други УКаЗАНИЯ

1. Във връзка с провеждането на процедурата и подготовката на офертите от участниците, за въпроси, които не са разгледани в настоящите указания, се прилагат Закон за обществените поръчки, Правилник за прилагане на Закон за обществените поръчки и документацията за участие в процедурата.
2. Ако участниците в процедурата представят документи на език различен от българския, същите следва да бъдат представени и в превод на български език. При несъответствие в записите при различните езици, за валидни се считат записите на български език.

3. Разходите по подготовката на офертите са за сметка на участниците в процедурата и същите не могат да имат претенции по отношение на тях.

